Id-Deċiżjoni tal-Kunsill
tat-30 ta' Marzu 2004
li tikkonċerna l-konklużjoni tal-Ftehim bejn il-Komunità Ewropea u r-Repubblika ta' l-Indja dwar koperazzjoni doganali u assistenza reċiproka amministrattiva fi kwistjonjiet doganali
(2004/633/KE)
IL-KUNSILL TAL-UNJONI EWROPEA
Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
Wara li kkonsidra l-proposta mill-Kummissjoni,
Billi:
(1) Fis-27 u t-28 ta' Jannar 2003 l-Kunsill awtorizza lill-Kummissjoni biex tinnegozja, għan-nom tal-Komunità, il-Ftehim li hemm referenza dwarhu f'din id-Deċiżjoni.
(2) Il-Ftehim għandu jiġi approvat,
IDDEĊIEDA DAN LI ĠEJ:
Artikolu 1
Il-Ftehim bejn il-Komunità Ewropea u l-Indja dwar koperazzjoni doganali u assistenza reċiproka amministrattiva fi kwistjonijiet doganali huwa b'dan approvat għan-nom tal-Komunità.
It-test tal-Ftehim huwa mehmuż ma' din id-Deċiżjoni.
Artikolu 2
Il-Kummissjoni, assistita minn rappresentanti ta' l-Istati Membri, għandha tirrappreżenta lill-Komunità fuq il-Kumitat Konġunt ta' Koperazzjoni Doganali stabbilit taħt l-Artikolu 21 ta' dan il-Ftehim.
Artikolu 3
Il-President tal-Kunsill huwa b'dan awtorizzat li jaħtar lill-persuna/i li jkollhom is-setgħa li jiffirmaw il-Ftehim sabiex jorbot lill-Komunità.
Artikolu 4
Il-President tal-Kunsill għandu jeffettwa n-notifikazzjoni li hemm provvediment dwarha fl-Artikolu 22 tal-Ftehim għan-nom tal-Komunità [1].
Magħmula fi Brussell, fit-30 ta' Marzu 2004